GNU Binutils

GNU Binary Utilities eller GNU binutils, er et sett med programmeringsverktøy for å skape og håndtere binære programmer, objektkoder, biblioteker, profildata og assembler kildekode.

Verktøyene ble opprinnelig skrevet av programmerere ved Cygnus Solutions.

De blir typisk benyttet sammen med kompilatorer som GNU Compiler Collection (gcc), og verktøy som make og GNU Debugger (gdb). Gjennom bruk av Binary File Descriptor library (libbfd), støtter de fleste verktøy de ulike objektfilformater som støttes av libbfd.

H.J. Lu vedlikeholder en versjon av binutils med egenskaper utelukkende for Linux.

Referanser

Eksterne lenker
 GNU Binutils hjemmeside
 Binutils for Linux

GNU
Programmering